Համաժողովի ընթացքում ներկայացվել են խոշտանգումների կանխարգելման ու անպատժելիության դեմ պայքարի շրջանակներում ձեռնարկված քայլերը, վերջին մեկ տարվա ընթացքում կազմակերպությունների կողմից արձանագրված խոշտանգման, անմարդկային կամ նվաստացնող վերաբերմունքի կամ պատժի դեպքերը, ինչպես նաև խոշտանգումների կանխարգելման համար անհրաժեշտ աշխատանքների և միջոցառումների վերաբերյալ փորձագիտական կարծիքները: Համաժողովի ընթացքում ներկայացվել են նաև 2018թ-ի ապրիլ ամսվա խաղաղ հավաքների ժամանակ մարդու իրավունքների խախտումների վերաբերյալ զեկույցը, ոչ կանոնադրական հարաբերությունները քրեակատարողական հիմնարկներում, ինքնավնասման և ինքնասպանության դեպքերը ՀՀ ԱՆ Քրեակատարողական հիմնարկներում և այլն: Այնուհետև ներկայացված զեկույցների և ելույթների համատեքստում ծավալվել են քննարկումներ: